62021CJ0625_INF
Απόφαση του Δικαστηρίου (ένατο τμήμα) της 8ης Δεκεμβρίου 2022 – GUPFINGER Einrichtungsstudio
(Υπόθεση C-625/21) (
1
)
«Προδικαστική παραπομπή – Οδηγία 93/13/ΕΟΚ – Καταχρηστικές ρήτρες των συμβάσεων που συνάπτονται με καταναλωτές – Παράνομη καταγγελία σύμβασης εκ μέρους του καταναλωτή – Ρήτρα που κηρύχθηκε καταχρηστική η οποία καθορίζει το δικαίωμα του επαγγελματία σε αποζημίωση – Εφαρμογή εθνικής διάταξης ενδοτικού δικαίου»
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Διαπίστωση του καταχρηστικού χαρακτήρα ρήτρας – Περιεχόμενο – Εθνική νομολογία που παρέχει τη δυνατότητα στο εθνικό δικαστήριο να αντικαταστήσει καταχρηστική ρήτρα με εθνική διάταξη ενδοτικού δικαίου – Διατήρηση σε ισχύ της σύμβασης μετά την κατάργηση της καταχρηστικής ρήτρας – Αδιαίρετη ρήτρα που αποτελείται από δύο σκέλη – Το πρώτο σκέλος μπορεί να αποτελεί αφεαυτού καταχρηστική ρήτρα – Το δεύτερο σκέλος βασίζεται σε εθνική διάταξη ενδοτικού δικαίου – Αγωγή αποζημίωσης του επαγγελματία η οποία βασίζεται αποκλειστικά στην εν λόγω διάταξη – Δεν επιτρέπεται – Ακύρωση της ρήτρας που έχει ως συνέπεια την απαλλαγή του καταναλωτή από κάθε υποχρέωση καταβολής αποζημίωσης – Δεν ασκεί επιρροή
(Οδηγία 93/13 του Συμβουλίου, άρθρα 6 § 1 και 7 § 1)
(βλ. σκέψεις 28-31, 34-42 και διατακτ.)
Διατακτικό
Το άρθρο 6, παράγραφος 1, και το άρθρο 7, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,
έχουν την έννοια ότι:
αντιτίθενται, στην περίπτωση ρήτρας αποζημίωσης σε σύμβαση πώλησης που κηρύχθηκε καταχρηστική και, ως εκ τούτου, άκυρη και η σύμβαση μπορεί, ωστόσο, να εξακολουθήσει να ισχύει χωρίς τη ρήτρα αυτή, στο δικαίωμα του επαγγελματία πωλητή που επέβαλε τη συγκεκριμένη ρήτρα να αξιώσει, στο πλαίσιο αγωγής αποζημίωσης που στηρίζεται αποκλειστικά σε εθνική διάταξη ενδοτικού δικαίου, την αποκατάσταση της ζημίας του, όπως προβλέπεται από τη διάταξη αυτή, η οποία θα είχε εφαρμογή αν δεν υφίστατο η εν λόγω ρήτρα.
(
1
)	ΕΕ C 37 της 24.1.2022.